Author: Pedagog

DJECA UČE ONO ŠTO DOŽIVLJAVAJU

OŠ “Petar Zrinski” Čabar

Dijete koje doživljava neprijateljsko ponašanje, uči se svađati. Dijete koje doživljava ravnodušnost, uči se osamljenosti. Dijete koje doživljava kritiziranje, uči osuđivati. Dijete kojemu se često prigovara,ne primjećuje da ga okolina voli. Ako se dijete ismijava, uči se povučenosti Dijete koje doživljava osramoćivanje, uči se stidjeti samoga sebe. Dijete koje doživljava toleranciju, uči biti strpljivo. Ako se dijete ohrabruje, uči se samopouzdanju i sigurnosti. Ako dijete doživljava pohvalu, uči primjećivati i cijeniti dobro. Dijete koje doživljava poštenje, uči se pravednosti. Ako dijete živi u sigurnom okruženju, uči se povjerenju. Ako dijete doživljava odobravanje, uči biti zadovoljno sobom. Dijete s kojim se razgovara, uči razmišljati. Dijete koje doživljava da se roditelji vole, uči da je obitelj zajednica
ljubavi. AKO DIJETE ŽIVI S PRIHVAĆANJEM I PRIJATELJSTVOM, ONO UČI PRONALAZITI LJUBAV U SVIJETU.

OŠ “Petar Zrinski” Čabar

Narodnog oslobođenja 5,
51306 Čabar

Telefon: 821-147
E-pošta: ured@os-pzrinski-cabar.skole.hr

Upisi u školu
školska godina 2022./2023.

Poštovani roditelji!
Početak školovanja za djecu i za roditelje jedno je od najznačajnijih razdoblja u životu.
Zajednička obveza obitelji i škole je omogućiti djetetu razvoj sposobnosti i interesa, stvaranje pozitivne slike o sebi, izgradnju povjerenja u sebe i svoje mogućnosti, te povjerenja u ljude oko sebe.
U ovom letku možete pročitati informacije vezane uz postupak upisa u školu. Za nedoumice i dileme vezane uz polazak u školu možete se obratiti pedagoginji škole Kseniji Petelin na broj telefona 821-147 ili 099 3994045.
Veselimo se zajedničkoj suradnji!

Liječnički pregledi predškolaca
Održat će se u Domu zdravlja u Delnicama
Prema rasporedu:
24.2.2022. prošlogodišnje odgode upisa, djeca s posebnim potrebama
23.05.2022. Tršće
25.05.2022. poslijepodne
26. 05.2022. Tršće i Gerovo
27.05.2022.Gerovo i Prezid
1.06.2022. Prezid
2.06.2022. Prezid, Plešce
Preporuka školske liječnice o tome što je potrebno donijeti na liječnički pregled:
Ako dijete ima laboratorijske nalaze stare godinu dana može ih donijeti na pregled. Termine za vađenje krvi u laboratoriju poslati ćemo naknadno. Ako nešto obavljate s djetetom kod stomatologa zamolite stomatologa da ispuni Zubnu putovnicu. Također je preporuka, kao prošle godine kod obiteljskog liječnika ili pedijatra ispunite priloženi obrazac vezano za razvoj djeteta, preboljele bolesti, cijepljenja i sl. Na pregled donesite zdravstvenu iskaznicu i cjepnu knjižicu.
Školska liječnica: Anita Mihelčić-Vidmar, specijalist šk. med., mob.: 091/132 03 89

rad s pedagoginjom škole
Obrade djece grupno s početkom u 8,00 sati u prostorima škola, (planirano trajanje 1 sat), prema rasporedu:
28.2.2022. Plešce
1.3.2022. Gerovo
2.3.2022. i 9.3.2022.Tršće
3.3.2022. Prezid
4.3.2022. Prezid
Dokumentacija potrebna za upis u
Školu
preslika rodnog lista,
preslika osobne iskaznice roditelja ili uvjerenje o mjestu prebivališta, odnosno boravišta,
rješenje nadležnog Ureda kojim je odobren prijevremeni upis ili primjereni oblik školovanja.
Upisi u školu planira se 20.6.2022. godine.